ریٹ اسکرین

RETScreen ایک کلین انرجی مینجمنٹ سافٹ ویئر ہے (عام طور پر یہ مختصراً RETScreen کہلاتا ہے) جو کینیڈا کی حکومت کا تیارکردہ ہے۔ RETScreen Expert کو سان فرانسسکو میں منقعدہ  کلین انرجی منسٹریل میں 2016 کو نمایاں کیا گیا تھا۔ سافٹ وئیر اردو سمیت 36 زبانوں میں دستیاب ہے۔

RETScreen Expert سافٹ ویئر کا حالیہ ورژن ہے جسے ستمبر 19، 2016 میں عوامی سطح پر جاری کیا گیا تھا۔ یہ سافٹ ویئر جہاں توانائی سے متعلقہ تکنیکی اور مالیاتی امور کو مستحکم اور اصلاح و کارکردگی، بشمول جامع تر شناخت کاری اور تشخیص کاری کے منصوبوں کو ممکن بناتا ہے، وہاں اس کے ساتھ ساتھ تنصیبات کی اصل کارکردگی اور توانائی کی بچت/پیداواری امکانات کی پیمائش اور تشخیص کاری بھی کرتا ہے۔ RETScreen Expert میں "ویوئر موڈ" فری ہے اور سافٹ ویئر کی تمام فعالیت کی رسائی عام ہے۔ تاہم، گزشتہ RETScreen کے ورژنوں کے برعکس اس میں ایک نیا "پروفیشنل موڈ" (جو استعمال کنندہ کو محفوظ کرنے، پرنٹ، وغیرہ کرنے کا مجاز کرتا ہے) اب سالانہ سبسکرپشن کی بنیاد پر دستیاب ہے۔

RETScreen سوٹ جو RETScreen 4 اور RETScreen Plus پر مشتمل ہے، دراصل RETScreen سافٹ ویئر کا گزشتہ ورژن ہے۔ RETScreen سوٹ میں آف-گرڈ تجزیاتی صلاحیتیں شامل ہیں۔

RETScreen سوٹ کے برعکس، RETScreen Expert ایک جامع مربوط سافٹ ویئر پلیٹ فارم ہے؛ جو پروجیکٹس کے تجزیئے کے لیے مفصل و جامع آرکیٹائپز استعمال کرتا ہے؛ اور پورٹ فولیو تجزیاتی صلاحیتوں پر مشتمل ہے۔ RETScreen Expert یوزر کی مدد کے لیے متعدد ڈیٹابیسز کو، بشمول موسمی حالات کے 6,700 زمینی اسٹیشنوں اور NASA سیٹلائیٹ ڈیٹا سے حاصل ڈیٹا پر مشتمل ایک گلوبل ڈیٹابیس؛ بینچ مارک ڈیٹا بیس؛ تخمینی ڈیٹا بیس؛ پروجیکٹ ڈیٹا بیس؛ ہائیڈرولوجی ڈیٹابیس اور پروڈکٹ ڈیٹابیس، مربوط و مجتمع کرتا ہے۔ اس سافٹ ویئر میں ایک جامع و مربوط تربیتی نصاب، بشمول ایک الیکٹرانک ٹیسکٹ بُک، شامل ہیں۔

 ہسٹری 
RETScreen کا پہلا ورژن 30 اپریل، 1998 کو جاری کیا گیا تھا۔ RETScreen ورژن 4 کو کینیڈا کے وزیر ماحولیات نے 11 دسمبر، 2007 کو بالی، انڈونیشیا میں شروع کیا تھا۔ RETScreen پلس 2011 میں جاری کیا گیا تھا۔ RETScreen سوٹ ( RETScreen 4 اور RETScreen Plus دونوں کے انضمام اور کئی اضافی تبدیلیوں کے ساتھ)، 2012 میں جاری کیا گیا تھا۔ RETScreen Expert کو 19 ستمبر، 2016 کو عوامی سطح پر جاری کیا گیا تھا۔

 پروگرام کی ضروریات 
پروگرام مائیکروسافٹ® ونڈوز 7 SP1، ونڈوز 8.1، ونڈوز 10 اور مائیکروسافٹ® .NET فریم ورک 4.7 یا اس سے زیادہ کی ضرورت ہوتی ہے۔ میک کے لیے موازنہ یا ورچوئل باکس کے استعمال کے ذریعے ایپل میکنٹوش کمپیوٹرز پر اس پروگرام کے ساتھ کام کرنے میں کامیاب ہے.

 پارٹنرز (شراکت دار) 
RETScreen سافٹ ویئر، CanmetENERGY Varennes ریسرچ سینٹر آف نیچرل ریسورسز، کینیڈا جو حکومت کینیڈا کا قدرتی وسائل کا ایک محکمہ ہے، کے انتظامی اور مالی تعاون کے زیر انتظام ہے۔ بنیادی ٹیم صنعت، حکومت اور اکیڈمی سے وابستہ ماہرین کے ایک بڑے نیٹ ورک کے تیکنیکی تعاون کے ساتھ، کئی سرکاری اور کثیر الجہتی تنظیموں کے ساتھ مل کر باہمی تعاون سے کام کرتی ہے۔ کلیدی شراکت داروں میں ناسا کا لینگلے ریسرچ سینٹر، رینیوایبل انرجی اینڈ انرجی ایفیشنسی پارٹنرشپ (REEEP)،  اونٹاریو کا انڈیپینڈینٹ الیکٹرک سٹی سسٹم آپریٹر (IESO)،  UNEP کا انرجی یونٹ برائے ڈویژن آف ٹیکنالوجی انڈسٹری اینڈ اکنامکس، گلوبل انوائرنمنٹ فیسیلیٹی (GEF)،  عالمی بنک کا پروٹو ٹائپ کاربن فنڈ، اور یورک یونیورسٹی کا پائیدار توانائی کا ابتدائیہ شامل ہیں۔

 استعمال کی مثالیں 
فروری 2018 تک، ہر ملک اور خطے میں RETScreen سافٹ ویئر کے 575،000 سے زائد یوزرز (صارفین) بن گئے تھے۔

ایک آزاد تحقیقی مطالعے  کے مطابق 2013 تک، RETScreen سافٹ ویئر کے استعمال کے باعث، دنیا بھر میں 8 بلین ڈالر سے زائد صارفین کو ٹرانزیکشن لاگت کی بچت ہوئی، ہر سال 20 ٹن فیصد گرین ہاؤس گیسوں کے اخراج میں کمی ہوئی اور کم از کم 24 GW گنجائش کی حامل کلین انرجی کی تنصیبات نصب ہوئیں۔

RETScreen کو وسیع تر پیمانے پر کلین انرجی منصوبوں کو سہولت پہنچانے اور لاگو کرنے کے لیے استعمال کیا جاتا ہے۔ مثال کے طور پر، RETScreen ذیل مقاصد کے لیے استعمال کیا گیا:
 #رجوع_مکرر ایمپائر اسٹیٹ بلڈنگ کی تعمیرنو کے ساتھ توانائی کی بچت کے اقدامات کے لیے
 3M کینیڈا کی پیداواری عمارات پر
 آئیرش وِنڈ انڈسٹری کی جانب سے وسیع پیمانے پر ممکنہ نئے منصوبوں کا تجزیہ کرنے کے لیے
 اونٹاریو میں سینکڑوں اسکولوں کی کارکردگی کی نگرانی کرنے کے لیے
 منیٹوبہ ہائیڈرو کے مشترکہ ھیٹ اینڈ پاور (بائیوانرجی آپٹیمائیزیشن) پروگرام کے منصوبہ کی ایپلی کیشنز کو دیکھنے کے لیے
 یونیورسٹی اور کالج کیمپسز پر توانائی کے انتظام کے لیے
 ٹورونٹو، کینیڈا میں فوٹو وولٹائک کارکردگی کی کثیر-سالہ تشخیص اور تعین کے لیے
 امریکی ایئر فورس کے تنصیبات پر سولر ایئر ہیٹنگ کا تجزیہ کرنے کے لیے
 میونسپل کی سہولیات کے لیے، اونٹاریو کی مختلف میونسپلٹیز میں توانائی کی بہتر کارکردگی کے حصول کے مواقع شامل ہیں۔

RETScreen کو کہاں کہاں اور کیسے مختلف استعمال کیا گیا کے حوالے سے کثیر مضامین پر مشتمل وسیع مجموعے RETScreen کے LinkedIn پیج پر دستیاب ہیں۔

RETScreen کو دنیا بھر میں 1,100 سے زائد – معروف یونیورسٹیز اور کالجز میں تعلیم اور تحقیق کے لیے بھی بطور ایک ٹول استعمال کیا گیا ہے اور اکثر اکیڈمی اداروں میں اس کا حوالہ دیا گیا ہے۔مثال کے طور پر، 7 فروری 2018 کو RETScreen سکرین کے لیے Google Scholar کے 5،500 سے زائد نتائج سامنے آئے اکیڈمیا میں RETScreen کے استعمال کی مثالیں پبلیکیشنز اینڈ رپورٹس اور، یونیورسٹی اینڈ کالج کورسز" کے تحت، RETScreen نیوزلیٹر کے سیکشنوں میں مل سکتی ہیں، جو ڈاؤن لوڈ کردہ سافٹ ویئر کے یوزر مینول میں بھی دستیاب ہیں۔

RETScreen کے استعمال کو دنیا بھر میں کئی ممالک میں سرکاری سطح پر اختیار یا کلین انرجی کے حوصلہ افزا پروگراموں کے لیے تجویز کیا گیا ہے، ان میں UNFCCC اور یورپی یونین EU؛ کینیڈا، نیوزی لینڈ اور برطانیہ؛ متعدد امریکی ریاستیں اور کینیڈا کے صوبے؛ شہر اور میونسپلٹیز؛ اور یوٹیلیٹیز شامل ہیں۔ قومی اور علاقائی سطح پر چلی، سعودی عرب، اور افریقہ کے 15 مغربی اور وسطی ممالک کی حکومتوں اور لاطینی امریکا کی توانائی کی تنظیم (OLADE) کی درخواست پر RETSceen کی تربیتی ورکشاپس منعقد کی گئیں۔

 اعزاز اور اعتراف 
2010 میں، RETScreen انٹرنیشنل کو کینیڈین حکومت کی جانب سے اپنے سرکاری ملازمین کی خدمات کے صلے میں سب سے بلند اعزاز پبلک سروس ایوارڈ آف ایکسیلینس سے نوازا گیا۔

RETScreen اور RETScreen ٹیم کو دیگر کئی اعزازات کے لیے نامزد کیا اور متعدد اعزازات سے نوازا گیا جن میں ارنسٹ اینڈ ینگ/یورومنی گلوبل رینیوایبل انرجی ایوارڈ، انرجی گلوب (کینیڈا کا قومی اعزاز) اور GTEC کا خصوصی ایوارڈ میڈل شامل ہیں۔

 جائزے 
ایک عالمی انرجی ایجسنی کی جانب سے ایک جائزے کے مطابق اس سافٹ ویئر کے ہائیڈروپاور کے حصہ کے بیٹا اجرا کی تفصیل میں اسے بہت "متاثر کن" قرار دیا۔ یورپین انوائرنمنٹ ایجنسی کے مطابق RETScreen ایک "انتہائی مفید آلہ" ہے۔ RETScreen کو " قابل تجدید توانائی کی تنصیبات کی معیشت کے جائزہ کے لیے دستیاب چند ایک میں سب سے منفرد سافٹ ویئر ٹولز اور اب تک کا بہترین" اور دنیا بھر میں کلین انرجی کی مارکیٹ میں دستیاب ربط بڑھانے کا ایک ٹول قرار دیا ہے۔

 مزید دیکھیے 
 قابل تجدید توانائی

 حوالہ جات 

 بیرونی روابط 
 RETScreen International
 RETScreen Expert - Benchmark Analysis (video)
 RETScreen Expert - Feasibility Analysis (video)
 RETScreen Expert - Performance Analysis (video)
 RETScreen Expert - Portfolio Analysis (video)
 RETScreen Clean Energy Bulletin
 "What is RETScreen?"

زمرہ:بقائے توانائی
زمرہ:تخفیف موسمی تغیر
زمرہ:توانائی کی حکمت عملی
زمرہ:شمسی توانائی
زمرہ:قابل تجدید توانائی
زمرہ:کم فحمی معیشت
زمرہ:ہوائی توانائی
زمرہ:ویکی ڈیٹا سے مطابقت رکھنے والی مختصر تفصیل
زمرہ:توانائی کی ٹیکنالوجی
زمرہ:کاروباری سافٹ ویئر
زمرہ:اختصارات